În Bătălia din Golful Leyte cu Forța de Nord Ozawa trebuia să momească forțele lui "Bull" Halsey departe de zonele de debarcare americane pentru ca Forța Centrală condusă de Takeo Kurita să poată traversa strâmtoarea San Bernardino și să atace trupele americane de debarcare ale lui Douglas MacArthur. Ozawa a jucat cu mare dibăcie până la capăt acest rol, lucru care nu se poate spune despre comandanții celorlalte forțe japoneze(amiralul Kurita s-a retras evaluând eronat dimensiunea forțelor americane). Reușita sa în atragerea forței principale americane departe de zona de debarcare a lăsat forțele de debarcare americane fără sprijin substanțial și a creat tensiuni în comandamentul american.